Liite 2

ASIAKASRAATI 26.4.2017 HAUKKAMÄEN PÄIVÄKODISSA

Ryhmäkeskustelu raatilaisten kesken aiheena:

LASTEN VÄLINEN VUOROVAIKUTUS JA LASTEN VUOROVAIKUTUSTAIDOT

**Millaista on hyvä vuorovaikutus lasten kesken?**

- Toisten kuuntelu, tasavertaisuus, reiluus, hyvät käytöstavat tärkeitä.

- Ei kiusaamista tai syrjimistä –kaikille mahdollisuus osallistua.

- Lapsilla voi olla hyviäkin neuvottelutaitoja, mutta niitä täytyy myös harjoitella.

- Lapset matkivat toisiaan vuorovaikutuksessa –hyvässä ja pahassa.

- Vuorovaikutustaitojen merkitys kasvamassa.

**Aikuisen rooli lasten välisen vuorovaikutuksen tukena? Mitä haasteita vuorovaikutuksen tukemisessa on?**

- Aikuisen oma esimerkki, havainnointi ja ohjaus tärkeää. Myös aikuisena lasten toimintaan liittyminen tukee lasten välistä vuorovaikutusta.

- Vuorovaikutustaitojen harjoittelu vaatii aikuisilta paljon läsnäoloa, tukea ja tuomarointia –lasten ikätason edellyttämällä tavalla.

- Lasten erilaisten tarpeiden huomaaminen ja lasten tunteminen -> lapsesta riippuu millaista tukea hän kaverisuhteissa tarvitsee. Joku tarvitsee enemmän yksinoloa, tämäkin ymmärrettävä, mutta lapsella tulee olla aina mahdollisuus päästä mukaan porukkaan. Aikuiselta tarvitaan herkkyyttä tunnistaa ja huomata lasten tarpeita.

- Omien rajojen tunnistamista opetettava lapsille.

- Mm. erilaisuudesta keskustelu yhdessä lasten kanssa ja asioiden perustelu lapsille tärkeää.

- Digitaitojen harjoittelu tärkeää sekä aikuisille että lapsille. Digitekniikka yksi väline lasten välisen vuorovaikutuksen tukena osana nykylapsuutta. Sen kieltäminen ei toimi, mutta rajojen muistaminen pelaamisessa tärkeää.

- Joskus vaikea erottaa mikä on leikkiä ja milloin tarvitaan aikuisen tukea. Kaikki lapset eivät tule pyytämään apua konfliktitilanteissa.

**Päivähoidon rooli lasten välisen vuorovaikutuksen tukemisessa?**

**- Lähtökohtana se, että saa olla oma itsensä päiväkodissa ja että uskaltaa ilmaista hyvää mieltä ja sitäkin jos joku asia ei ole hyvin.**

**- Toivotaan koteihin enemmän viestiä päiväkodista, miten toimitaan lasten vuorovaikutustilanteissa -> yhteisen linjan selkiintyminen! Näin lapsikin näkee, että aikuiset ovat samalla puolella –hänen puolellaan. ☺**

Keskustelujen ja muistiinpanojen pohjalta kirjasi Erika Jyväsjärvi